Kirjalik kutse

**Kirjalik kutse**

Tallinna Sotsiaal- ja Tervishoiuamet kutsub Teid esitama pakkumust ostumenetluses, mille eesmärk on leida psühholoogilise nõustamise teenuse osutaja abivajajatele/vähekindlustatud peredele, kelle elukohana on rahvastikuregistrisse kantud Tallinna linn

|  |  |
| --- | --- |
| **Ostumenetluse nimetus** | **Abivajajate/vähekindlustatud perede psühholoogiline nõustamine** |
| **Hankija** | Tallinna Sotsiaal- ja Tervishoiuamet, registrikood 75014965, Paldiski mnt 48a, 10614 Tallinn. |
| **Lepingu sõlmimise eeldatav periood** | 01.01.2022-31.12.2022 |
| **Eduka pakkumuse valiku kriteeriumid** | Eduka pakkumuse valiku aluseks on majanduslikult soodsaim pakkumus, kus pakkumuse edukaks tunnistamisel võetakse arvesse ainult pakkumuse madalaimat hinda (RHS 85 lg 4).  |
| **Pakkumuse esitamise tähtaeg ja koht** | 29. novembril kell 11:00 *,* *anu.laats@tallinnlv.ee* |
| **Nõuded pakkujale**  | Nõuded pakkujale on toodud kirjaliku kutse lisas 2. |
| **Pakkumus peab sisaldama** | *-* pakkuja andmetega täidetudtaotlust (lisa 3) ; - maksumuse vormi (lisa 4);*-* teenust osutavate psühholoogiliste nõustajate CV-sid ja nende haridust tõendavate dokumentide koopiaid. |
| **Riigihanke läbiviimise eest vastutav isik** | Peaspetsialist Anu Lääts, anu.laats@tallinnlv.ee, telefon 645 7464 |
| **Kontaktisik küsimuste korral** | Peaspetsialist Sole-Riin Sepp, sole-riin.sepp@tallinnlv.ee, telefon 645 7809 |

1. **Ostumenetluse kord**
	1. Hankija avab pakkumused, kontrollib vajalike dokumentide olemasolu ja pakkumuste vastavust esitatud nõuetele.
	2. Hankija võib nõuda pakkujalt esitatud pakkumuse kohta täiendavaid selgitusi/dokumente. Pakkuja on kohustatud nõutava teabe esitama 3 tööpäeva jooksul.
	3. Kui pakkuja ei esita punktis 1.2. nimetatud tähtaja jooksul küsitud selgitusi/dokumente, pakkuja pakkumus ei vasta hankija esitatud nõuetele või pakkujal on maksuvõlg, on hankijal õigus pakkumus mittevastavaks tunnistada ja pakkumus ei osale edasises hindamises.
	4. Hankija selgitab välja eduka pakkumise.
	5. Vajadusel peab hankija pakkujaga esitatud pakkumuse osas läbirääkimisi. Juhul, kui pakkumus vastab hankija ootustele, läbirääkimisi ei peeta.
	6. Läbi räägitakse pakkumuse maksumuse üle.
	7. Läbirääkimised on konfidentsiaalsed. Hankija võib teha pakkujale ettepaneku pakkumuse täiendamiseks läbirääkimiste käigus täpsustatud lahendusega ning esitada kohandatud pakkumus.

Kirjaliku kutse lisa 1

Teenuse tehniline kirjeldus

**Ostumenetluse „****abivajajate/vähekindlustatud perede psühholoogiline nõustamine“ tehniline kirjeldus**

1. Psühholoogilise nõustamise teenuse eesmärk on vähendada pereprobleeme ja parendada laste heaolu; pakkuda operatiivset kriisi- ja perenõustamist koostöövõrgustikus.
2. Teenust osutatakse abivajajate/vähekindlustatud peredele, kelle elukohana on rahvastikuregistrisse kantud Tallinna linn.
3. Teenuse eeldatav maht on eeldatavalt 500 abivajavat klienti koos pereliikmetega aastas.
4. Teenust osutatakse tööpäeviti ning vajadusel nädalavahetustel. Teenust osutatakse teenuse osutaja ruumides kriisi- ja perenõustamisteenusena. Ühe individuaal- ja perenõustamisseansi kestus on tavapäraselt 60–90 min.
5. Teenust osutavad kõrgharidusega psühholoogid.
6. Teenuse raames toimub:
	1. tutvumine ja esmase kontakti loomine;
	2. praeguse toimetulekutaseme hindamine;
	3. soovitud tulemuste kindlaksmääramine, klientide ootuste korrigeerimine ja motiveerimine;
	4. tagasiside ja soovituste andmine;
	5. edasise tegevuse kavandamine.
7. Teenus sisaldab vastuvõtul nõustamisele lisaks lastega töötavate spetsialistidega konsulteerimist. Teenuse kvaliteedi tagamiseks viib teenuse osutaja regulaarselt läbi co-visioone ja kord kvartalis juhtumite arutelu superviisoriga. Töötajad osalevad erialastel koolitustel, konverentsidel, seminaridel.
8. Teenuse osutajal peab olema kliendi nõustamiseks sobivad ruumid ( k.a. WC).
9. Klient saab teenust lastekaitsetöötajate poolt suunatuna (edaspidi *teenusele suunaja*). Teenust osutatakse kuni toimetuleku paranemiseni või probleemi lahenemiseni.
10. Teenuse osutaja dokumenteerib teenuse osutamise käigu ja säilitab juhtumit puudutava info klienditoimikus.
11. Teenuseosutaja esitab teenuse osutamise lõppedes teenusele suunaja nõudmisel kokkuvõtte. Kui teenuseosutajast sõltumatutel põhjustel ei ole võimalik kliendile teenust osutada või klient on teenusest loobunud, teavitab teenuseosutaja sellest teenusele suunajat esimesel võimalusel.

Kirjaliku kutse lisa 2

Nõuded pakkujale

**Ostumenetluse „Abivajajate/vähekindlustatud perede psühholoogiline nõustamine“ nõuded pakkujale**

1. Pakkujal või tema seaduslikul esindajal ei tohi esineda riikliku maksu, makse või keskkonnatasu maksuvõlga maksukorralduse seaduse tähenduses või maksu- või sotsiaalkindlustusmaksete võlga tema asukohariigi õigusaktide kohaselt. Hankija kontrollib ise maksuvõla puudumist.
2. Pakkuja psühholoogilistel nõustajatel peab olema psühholoogiaalane kõrgharidus ja vähemalt 1-aastane töökogemus psühholoogilise nõustajana.
3. Pakkuja peab omama teenuse osutamiseks sobivaid ruume, mis peavad asuma Tallinnas, ühistranspordiga hästi juurdepääsetavas kohas. Nõustamisruumid peavad võimaldama privaatse individuaalse nõustamise läbiviimist. Nõustamisruumides peab olema tualettruum. Pakkujal tuleb esitada kinnitus nimetatud ruumide olemasolu kohta.
4. Pakkujal peab olema viimase 24 kuu (10/2019 kuni pakkumiste esitamise tähtpäev) jooksul:
	1. täidetud vähemalt 1 valdkondlik (s.o. lastele ja/või noortele ja/või peredele psühholoogilise nõustamise teenuse osutamine) leping maksumusega alates 20 000 EUR (käibemaksuta) või;
	2. osutatud psühholoogilise nõustamise teenust lastele ja/või noortele ja/või peredele vähemalt 400 tunni (1 tund 60 minutit) ulatuses.

Kirjaliku kutse lisa 3 „Taotlus“

**Pakkuja \_\_\_\_\_\_\_\_\_\_\_ taotlus ostumenetluses „Abivajajate/vähekindlustatud perede psühholoogiline nõustamine“ osalemiseks**

|  |  |
| --- | --- |
| **Pakkuja andmed** |  |
| Pakkuja nimi  |  |
| Registrikood |  |
| Aadress |  |
| Kontaktisik ja tema andmed |  |
| E-posti aadress |  |

Kinnitame, et tagame kirjalikus kutses esitatud nõuetele vastava psühholoogilise nõustamise teenuse osutamise.

Kinnitame, et meie pakkumus on jõus vähemalt 2 kuud pakkumuse esitamise tähtpäevast arvates.

Kinnitame, et teenust osutavad alljärgnevad spetsialistid: (märkida spetsialisti nimi ja haridus).

Kinnitame, et meil on teenuse osutamiseks sobivad ruumid, mis asuvad aadressil………………eelregistreerimisega telefonil…………….ja e-posti aadressil………………………….

*Valida variant A või B (vale variant kustutada)*

Variant A: Kinnitame, et meil on viimase 24 kuu (10/2019 kuni pakkumiste esitamise tähtpäev) jooksul täidetud järgnevad lastele ja/või noortele ja/või peredele psühholoogilise nõustamise teenuse osutamise lepingud:

|  |  |  |  |
| --- | --- | --- | --- |
| **Jrk nr** | **Lepingu sõlmimise kuupäev** | **Lepingu maksumus** | **Info teise lepingupoole kohta (riigihangete korral näidata viitenumbrid)** |
| 1. |  |  |  |
| 2. |  |  |  |

Variant B: Kinnitame, et oleme viimase 24 kuu (……...2019 kuni pakkumiste esitamise tähtpäev) jooksul osutanud lastele ja/või noortele ja/või peredele psühholoogilise nõustamise teenust …….tunni ulatuses.

Pakkuja seadusjärgne või volitatud esindaja (volikiri esindusõiguse kohta).

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

 /allkirjastatud digitaalselt/

Kirjaliku kutse lisa 4

„Pakkumuse maksumuse esildise vorm“

**Ostumenetluse „Abivajajate/vähekindlustatud perede psühholoogiline nõustamine“ pakkumuse maksumuse esildis**

Pakkuja \_\_\_\_\_\_\_\_\_\_ poolt ostumenetluses „Abivajajate/vähekindlustatud perede psühholoogiline nõustamine“ pakutava

**ühe vastuvõtu (kestusega 60 minutit) maksumus on**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurot (ilma käibemaksuta) ja ;

**ühe vastuvõtu (kestusega 90 minutit) maksumus on**

eurot (ilma käibemaksuta).

Hankija tasub sama hinna nii tööpäevadel, kui nädalavahetustel.

Hankija arvutab nõuetele vastavate pakkumuste maksumused järgmise valemi alusel: (1 vastuvõtt kestusega 60 minutit+ 1 vastuvõtt kestusega 90 minutit)/2 ning tunnistab edukaks valemi alusel soodsaima maksumusega pakkumuse.

Pakkuja seadusjärgne või volitatud esindaja (volikiri esindusõiguse kohta).

Nimi \_\_\_\_\_\_\_\_\_\_\_\_\_\_\_\_\_\_\_\_\_\_\_

Ametinimetus \_\_\_\_\_\_\_\_\_\_\_\_\_\_\_\_\_\_\_\_\_\_\_

 /*allkirjastatud digitaalselt*/

Kirjaliku kutse lisa 5

Lepingu projekt

**KÄSUNDUSLEPING**

Tallinna Sotsiaal- ja Tervishoiuamet (edaspidi käsundiandja), registrikood 75014965, asukoht Paldiski mnt 48a, 10614 Tallinn, mida esindab ameti põhimääruse alusel juhataja Raimo Saadi,

ja

…………………………………… (edaspidi käsundisaaja), registrikood ……………, asukoht………………………………, keda esindab põhikirja alusel …………………………………, koos nimetatud pooled, leppisid kokku alljärgnevas:

1. **LEPINGU DOKUMENDID**
	1. Lepingu dokumendid koosnevad käesolevast lepingust, koos lepinguga allkirjastatud lisadest (edaspidi *leping*) ja lisadest, mis allkirjastatakse pärast lepingule allakirjutamist.
	2. Leping on sõlmitud ostumenetluse „Laste, noorte ja perede psühholoogilise nõustamise teenus“ ostumenetluse kutses esitatud tingimustel ja edukaks tunnistatud pakkumuses esitatud andmete alusel.
	3. Lepingu lahutamatud osad on ostumenetluse kutse koos lisadega ja edukaks tunnistatud pakkumus.
2. **LEPINGU ESE JA EESMÄRK**
	1. Lepingu ese on abivajajate/vähekindlustatud perede, kelle elukohaandmetena on rahvastikuregistrisse kantud Tallinna linn, psühholoogiline nõustamine (*edaspidi teenus*).
	2. Lepinguperiood on ……………………
	3. Teenust osutatakse tööpäeviti ja vajadusel nädalavahetustel aadressil ………………………….eelregistreerimisega telefonil ………………………… ja e-posti aadressil …………………………………………………….
	4. Käsundisaaja osutab teenust pakkumuses nimetatud spetsialistidega. Kui käsundisaaja asendab pakkumuses nimetatud spetsialiste, saadab ta käsundiandja kontaktisikule viie tööpäeva jooksul kirjaliku teavituse, kuhu lisab spetsialisti kvalifikatsiooni tõendavad dokumendid. Uute spetsialistide kvalifikatsioon peab vastama ostumenetluse kutses esitatud nõuetele.
3. **TASU MAKSMINE JA ARUANDLUS**
	1. Ühe vastuvõtu (kestusega 60 minutit) maksumus on ……eurot ilma käibemaksuta ja ….. eurot koos käibemaksuga.
	2. Ühe vastuvõtu (kestusega 90 minutit) maksumus on …..eurot ilma käibemaksuta ja ….. eurot koos käibemaksuga.
	3. Lepingu maksumus perioodil …….-31.12.2022 on kuni………… eurot, mida finantseeritakse Tallinna linna eelarve vahenditest, fond „Muud perekonda toetavad teenused“ 2281305910. Ühe kalendrikuu orienteeruv maksumus on ……………. eurot.
	4. Käsundisaaja esitab käsundiandjale kalendrikuu jooksul osutatud teenuse kohta teenuse osutamisele järgneva kalendrikuu 05. kuupäevaks:
		1. standardile vastava e-arve, kuhu märgib lepingu numbri (käsundiandja registreerimise järgi) ja käsundiandja kontaktisiku. Käsundiandja kasutab ostuarvete vastuvõtmisel operaatorit AS Eesti Post (Omniva);
		2. sisulise töö aruande (sisaldab teenust saanute ees- ja perekonnanime, isikukoodi, linnaosa, teenusele suunajat, teenust tarbitud tundide arvu ja kuupäevi) e-posti aadressile sole-riin.sepp@mail.ee.
	5. Käsundiandja esitab käsundisaajale oma pretensioonid seoses teenuse mittevastavusega lepingule 7 (seitsme) tööpäeva jooksul arvates mittevastavuse ilmnemisest.
	6. Käsundiandja tasub teenuse eest tasu peale punktis 3.4 nimetatud dokumentide saamist 21 (kahekümne ühe) päeva jooksul, kui tal puuduvad pretensioonid teenuse kohta.
4. **LEPINGU TÄITMINE**
	1. Teenuse osutamise ehk lepingu täitmise arvestusperioodiks on kalendrikuu.
	2. Käsundiandjal on õigus jooksvalt kontrollida teenuse osutamise käiku. Käsundisaaja on kohustatud koheselt informeerima käsundiandjat teenuse osutamise käigus tekkinud olulistest ning teenuse osutamist takistavatest probleemidest ning nõutama käsundiandjalt juhiseid ja informatsiooni.
	3. Käsundisaaja kohustub mitte üle andma käesolevast lepingust tulenevaid kohustusi kolmandatele isikutele, välja arvatud kirjalikul kokkuleppel käsundiandjaga.
5. **POOLTE VASTUTUS**
	1. Leping allub võlaõigusseaduse käsunduslepingu regulatsioonile ja pooltel on õigus kasutada kõiki võlaõigusseadusest tulenevaid õiguskaitsevahendeid, kui lepingust ei tulene teisiti.
	2. Juhul, kui käsundiandja esitab oma pretensioonid teenuse mittenõuetekohase osutamise kohta peab käsundisaaja tegema omal kulul vastavad parandused käsundiandja määratud tähtaja jooksul. Kui käsundiandja nõuab õigustatult teenuse nõuetekohast osutamist ja käsundisaaja ei tee seda mõistliku aja jooksul, võib käsundiandja tellida sellise teenuse osutamise kolmandatelt isikutelt ja nõuda käsundisaajalt selleks tehtud mõistlike kulutuste hüvitamist.
	3. Kui punktis 5.2 nimetatud olukord on tekkinud rohkem kui kahel korral ja lepingu rikkumine kahjustab oluliselt käsundiandja huvi teenuse vastu, on käsundiandjal õigus lepingust taganeda.
	4. Kui käsundisaaja on lepingut rikkunud, kohustub ta käsundiandja nõudmisel tasuma leppetrahvi 250 eurot iga rikkumise eest eraldi. Leppetrahv ei ole mõeldud lepingukohustuste täitmise asendamiseks, vaid selleks, et sundida kohustust täitma.
	5. Käsundisaajal on õigus nõuda käsundiandjalt tähtpäevaks tasumata summalt viivist 0,025% iga viivitatud kalendripäeva eest. Käsundisaaja esitab käsundiandjale kirjaliku nõude ja vastavasisulise e-arve. Muus osas piirdub käsundiandja vastutus käsundisaaja ees lepingu alusel makstava tasuga
	6. Pooled vabanevad vastutusest vääramatu jõu puhul, mis takistab või teeb võimatuks lepingust tulenevate kohustuste täitmise. Pooled on kohustatud rakendama kõiki abinõusid, et ära hoida teisele poolele kahju tekitamine ja tagada võimalikult suures ulatuses lepingu täitmine. Lepingu osapool ei tohi arvestada vääramatu jõuga, kui ta ei ole andnud teisele poolele kirjalikku teadet vääramatust jõust kahe nädala jooksul pärast seda, kui ta sai sellest teada või hiljemalt ühe kuu jooksul vääramatu jõu algamisest.
	7. Kui vääramatu jõud esineb üle kolme kalendrikuu, on pooltel õigus leping üles öelda. Sellisel juhul on käsundiandja kohustatud käsundisaajale tasuma faktiliselt osutatud teenuse eest.
	8. Kui lepingu rikkumisega on tekitatud kahju teisele lepinguosalisele või kolmandale isikule, on kahju kohustatud hüvitama selle tekitanud lepinguosaline.
6. **ISIKUANDMETE KAITSE**
	1. Pooled ei avalda lepingu sõlmimise ja täitmise käigus ükskõik mis vormis teatavaks saanud juurdepääsupiiranguga teavet kolmandatele isikutele, välja arvatud siis, kui neil isikutel on teabele seadusest tulenevalt juurdepääsu õigus. Käsundisaaja ei anna teenuse saaja kohta mistahes teavet (sh fotod) ajakirjandusele, elektroonilisele meediale, üldsusele või teistele auditooriumidele, välja arvatud käsundiandja eelneval kirjalikku taasesitamist võimaldavas vormis antud nõusolekul ja eelnevalt kooskõlastatud sõnastuses. Käsundisaaja on teadlik, et leping on avaliku teabe seaduses sätestatud ulatuses avalik.
	2. Juurdepääsupiiranguga teave on lepingu mõistes selline informatsioon, mis on avaldamise hetkel sellisena tähistatud ja/või mis on seadusest tulenevalt juurdepääsupiiranguga teave. Eelkõige, kuid mitte ainult, käsitletakse juurdepääsupiiranguga teabena teavet ja andmeid, mis sisalduvad lepingus, lepingu täitmiseks üleantud dokumentides ja muudes dokumentides ja mille sisuga on pooltel võimalus seoses lepingu täitmisega tutvuda. Käsundiandja ja käsundisaaja jaoks on juurdepääsupiiranguga teave eelkõige isikuandmed, mida käsundisaaja töötleb lepingu täitmiseks, sh saab käsundiandjalt ja edastab käsundiandjale.
	3. Käsundisaaja:
		1. tagab isikuandmete kaitse teenuse osutamise käigus isikuandmete töötlemisele sh säilitamisele;
		2. kasutab ja töötleb lepingu täitmise käigus teatavaks saanud isikuandmed üksnes teenuse osutamiseks täites isikuandmete töötlemisalaseid nõudeid, andmete turvalisust puudutavaid ning isikuandmete kaitse alaseid Euroopa Liidu ja Eesti Vabariigi õigusakte ja muid eeskirju;
		3. võib kaasata juurdepääsupiiranguga teabega seotud lepinguliste kohustuste täitmisse teisi isikuid ainult käsundiandja selgesõnalisel kirjalikul loal ning kaasatud isikutel on juurdepääsupiiranguga teabe töötlemisel kohustus tagada samaväärne andmete kaitse nagu käsundisaajal.
		4. teeb käsundiandjale kättesaadavaks kogu teabe, mis on käsundiandjale vajalik lepingus sätestatud kohustuste täitmise tõendamiseks ning võimaldab käsundiandjal kontrollida lepingu kohast täitmis;
		5. rakendab kõiki asjakohaseid korralduslikke, organisatsioonilisi ja tehnilisi turvameetmeid, sh täidab andmekaitsealaseid ja infoturvet puudutavaid õigusakte ja muid eeskirju, et vältida kolmandate isikute juurdepääs juurdepääsupiiranguga teabele ja teenuse osutamise käigus teatavaks saanud isikuandmetele, samuti juurdepääsupiiranguga teabe kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest;
		6. kohustab tööõigusliku või võlaõigusliku lepingu alusel töötavaid ja isikuandmetega kokku puutuvad isikuid järgima lepingujärgset andmekaitsekohustust, kohustus kehtib tähtajatult sõltumata lepingu, tööõigusliku või võlaõigusliku suhte kehtimisest;
		7. võimaldab tööõigusliku või võlaõigusliku lepingu alusel töötavatele isikutele juurdepääsu juurdepääsupiiranguga teabele üksnes ulatuses, mis on vajalik tööülesannete täitmiseks.
7. **LEPINGU LÕPPEMINE JA MUUTMINE**
	1. Leping lõppeb poolte kohustuste nõuetekohasel täitmisel.
	2. Lepingu muutmisel peavad pooled lähtuma riigihangete seaduse §st 123.
	3. Käsundiandjal on õigus leping üles öelda järgmistel juhtudel:
		1. käsundisaaja on jätnud käsundi täitmise mis tahes staadiumis pooleli või on teisiti selgelt mõista andnud, et ei kavatse teenuse osutamist jätkata;
		2. käsundisaaja on andnud lepingust tulenevaid õigusi ja/või kohustusi üle kolmandatele isikutele ilma käsundiandja eelneva kirjaliku nõusolekuta;
		3. kui Tallinna linna eelarvest ei eraldata piisavalt vahendeid lepingu täitmiseks.
8. **TEADETE EDASTAMINE**
	1. Kõik lepingu täitmisega seotud teated ja muu informatsioon peab olema esitatud eesti keeles. Teated ja informatsioon loetakse edastatuks, kui see on saadetud digitaalselt allkirjastatuna poole lepingus märgitud (e-posti) aadressil või on üle antud allkirja vastu. E-posti teel saadetud teade loetakse teisele poolele kätte saaduks, kui möödunud on üks tööpäev selle saatmisest.
	2. Informatiivse teate, millel ei ole õiguslikke tagajärgi, ning korraldusliku iseloomuga või kiireloomulise teate võib edastada telefoni teel või muud sidevahendit kasutades.
	3. Lepingus märgitud kontaktisikute muutumisest teavitab pool teist poolt viivitamata kirjalikku taasesitamist võimaldavas vormis.
9. **POOLTE KONTAKTISIKUD**
	1. Käsundiandja kontaktisik on Sole-Riin Sepp, telefon 645 7809, e-post sole-riin.sepp@mail.ee.
	2. Käsundisaaja kontaktisik on ..............................., telefon ..........................., e-post ........................................................ .
	3. Käsundiandja kontaktisikul on õigus esindada käsundiandjat kõikides lepinguga seotud küsimustes, välja arvatud lepingu muutmine (sh eelkõige lepingu mahu suurendamine, lepingu objekti ja/või tähtaja oluline muutmine), lepingu lõpetamine ning kahjude hüvitamise nõude esitamine.
10. **MUUD TINGIMUSED**
	1. Lepingu täitmisel tekkinud vaidlused lahendatakse läbirääkimiste teel. Kokkuleppe mittesaavutamisel lahendatakse vaidlused Harju Maakohtus.
	2. Leping tühistab kõik poolte vahel lepingu esemeks oleva teenuse osutamist puudutavad varasemad suulised ja kirjalikud kokkulepped.
	3. Leping jõustub allkirjastamisest.
	4. Leping allkirjastatakse digitaalselt. Lepingu sõlmimise kuupäevaks on hilisema allkirja andmise kuupäev.

(allkirjastatud digitaalselt) (allkirjastatud digitaalselt)

Raimo Saadi

Juhataja